Арадио
Раионк аԥсҭазаараҟынтә: Конџьариа Гагра араион ақыҭа аҿиара апроектқәа ирызкны
20:30 09.12.2021 (ирҿыцуп: 12:43 10.12.2021)
Гагра араион агроном хада Игор Конџьариа арадио Sputnik иазеиҭеиҳәеит, ақыҭа аҿиара иадҳәалоу апроектқәа хырхарҭас ирымоу атәы.
"10 инареиҳаны апроектқәа дәықәҵан акомиссиахь, аха ааба роуп ишьақәырӷәӷәаз. Ҩ-проектк арахә ааӡара иадҳәалоуп, хԥа – ашәырааӡара, уҳәа егьырҭгьы. Арахә ааӡара иадҳәалоу апроектқәа рҿы аҷкәынцәа арахә ажәла бзиа рҭахуп. Ргәы иҭоуп урҭ ирфо рхала иаадрыхларц, уи азы атехника рҭахуп", - ҳәа азгәеиҭеит Конџьариа.
Гагра араион агроном хада иара убасгьы еиҭеиҳәеит ацитрус ааӡара иадҳәалоу апроект ахьеиҿкаахо. Игор Конџьариа иҳәеит Гагра араион ақыҭанхамҩа апроектқәа азҿлымҳара шамоу, ауаа уи рхы аладырхәырц агәаҳәара шрызцәырнагаз.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.